อีซูซุ
บริษัท อีซูซุ มอเตอร์ (いすゞ自動車株式会社:Isuzu Jidōsha Kabushiki-gaisha?; Isuzu Motors Ltd.) เป็นผู้ผลิตยานพาหนะส่วนบุคคล ยานพาหนะเพื่อการพาณิชย์ และ รถบรรทุกของหนัก มีสำนักงานใหญ่ในโตเกียว, ประเทศญี่ปุ่น ในปี พ.ศ. 2548 อีซูซุ คือ ผู้ผลิตรถบรรทุกขนาดกลางและขนาดใหญ่ โดยมีฐานการผลิตอยู่ที่เมืองฟูจิซะวะ และยังมีที่ จังหวัดโทะจิงิ และ จังหวัดฮกไกโด อีกด้วย 31 ธันวาคม 2543
อีซูซุมีโรงงานประกอบรถยนต์และรถบรรทุกในประเทศไทย โดย บริษัท อีซูซุ มอเตอร์ (ประเทศไทย) จำกัด ตั้งอยู่ที่ ถนนปู่เจ้าสมิงพราย จังหวัดสมุทรปราการ และ นิคมอุตสาหกรรมเกตเวย์ซิตี้ จังหวัดฉะเชิงเทรา
จัดจำหน่ายและดำเนินกิจกรรมทางการตลาดภายในประเทศผ่าน บริษัท ตรีเพชรอีซูซุเซลส์ จำกัด และตัวแทนจำหน่ายตามภูมิภาค ครอบคลุมทั่วทั้งประเทศ
อีซูซุเริ่มดำเนินงานในประเทศไทย ตั้งแต่ก่อน พ.ศ. 2500 และ เริ่มจำหน่ายรถบรรทุกอีซูซุคันแรก ในประเทศไทย
ในปี พ.ศ. 2502 ได้จัดตั้งสำนักงานขาย ขึ้นเป็นครั้งแรกที่ เชิงสะพานหัวช้าง กรุงเทพมหานคร
เดือนพฤศจิกายน พ.ศ. 2506 บริษัท มิตซูบิชิ (ประเทศไทย) จำกัด เริ่มต้นการประกอบรถยนต์อีซูซุ ภายในประเทศ
เดือนเมษายน พ.ศ. 2509 จึงก่อตั้ง บริษัท อีซูซุมอเตอร์ (ประเทศไทย) จำกัด ขึ้นเพื่อประกอบรถยนต์อีซูซุ
เดือนพฤศจิกายน พ.ศ. 2517 สำนักงานขายและศูนย์บริการได้รับการบริหารใหม่เป็นบริษัทอิสระ ภายใต้ชื่อ บริษัท ตรีเพชรอีซูซุเซลส์ จำกัด โดยการร่วมทุนของ บริษัท มิตซูบิชิ คอร์ปอเรชั่น และบริษัท อีซูซุมอเตอร์ ประเทศญี่ปุ่น ตรีเพชรอีซูซุเซลส์ ในฐานะผู้จัดจำหน่ายรถอีซูซุ ชิ้นส่วนอะไหล่อีซูซุ และซ่อมบำรุงรถอีซูซุ รวมถึงการตลาดในประเทศไทย
เดือนมีนาคม พ.ศ. 2528 บริษัท ไทยออโต้เซลส์ จำกัด ได้รับการจัดตั้งขึ้นเพื่อดำเนินธุรกิจด้านสินเชื่อรถยนต์
เดือนกรกฎาคม พ.ศ. 2530 บริษัท อีซูซุเอ็นยิ่นแมนูแฟคเจอริ่ง (ประเทศไทย) จำกัด ได้รับใบอนุญาตจาก คณะกรรมการส่งเสริมการลงทุนให้ผลิตเครื่องยนต์จำหน่าย
ในปี พ.ศ. 2532 ได้เปิดตัวอีซูซุ ฟาสเตอร์ แซด นิวสองพันห้าดีไอ (Isuzu Faster Z New 2500 Di) หรือในตระกูล อีซูซุ ทีเอฟอาร์ (Isuzu TFR)
ในปี พ.ศ. 2535 ได้เปิดตัวรถเอนกประสงค์ที่มีพื้นฐานมาจากรถกระบะอีซูซุ คาเมโอ (Isuzu Cameo)
ในช่วง พ.ศ. 2534-2540 อีซูซุได้ประกอบรถกระบะให้กับค่ายรถยนต์อื่น คือ ฮอนด้า (ตามโครงการแลกเปลี่ยนผลิตภัณท์)และ โอเปิล(ซึ่งจีเอมออกแบบและพัฒนาร่วมกันก่อนแล้วแต่สมัยนั้นรถของจีเอ็มในประเทศไทย ยังเป็น โอเปิล ไม่ใช่ เชฟโรเลต) เนื่องจากฮอนด้า และ จีเอ็ม(สมัยนั้นยังเป็นโอเปิล) ยังไม่มีรถกระบะเป็นแบรนด์ของตัวเอง แต่อยากจะมีส่วนร่วมในรถกระบะบ้าง จึงให้อีซูซุประกอบให้ โดยฮอนด้าใช้ชื่อว่า ฮอนด้า ทัวร์มาสเตอร์ ส่วนโอเปิล(จีเอ็ม)ใช้ชื่อว่า โอเปิล แคมโป้ แต่ยอดขายย่ำแย่มาก
ในช่วง พ.ศ. 2539-2546 อีซูซุไม่มีรถเก๋งเป็นแบรนด์ของตัวเอง จึงให้ฮอนด้าประกอบให้ โดยให้ชื่อว่า อีซูซุ เวอร์เท็กซ์ ถึงแม้ว่ารุ่นนี้จะเป็นรุ่นแรกที่เป็นรถซีดาน หรือรถเก๋งรุ่นสุดท้ายของอีซูซุประเทศไทย และใช้พรีเซนเตอร์ชื่อดังอย่าง ริชาร์ด เกียร์ แต่กลับทำยอดขายได้ไม่ดีนัก แต่ก็ยังมียอดขายไดีกว่ากระบะของฮอนด้าและโอเปิล ในขณะนั้น โดยเลิกผลิตในปี พ.ศ. 2545
เดือนมิถุนายน พ.ศ. 2540 ด้วยความเชื่อถือและสนับสนุนจากประชาชนชาวไทย รถอีซูซุทุกรุ่นสามารถ บรรลุยอดจำหน่ายรวมถึง 1 ล้านคัน
วันที่16 พฤษภาคม ปี พ.ศ. 2545 ทางอีซูซุจึงได้เปิดตัวรถกระบะที่สมบูรณ์แบบที่สุดของอีซูซุเท่าที่เคยมีมา คือ อีซูซุ ดีแมคซ์ ซึ่งเปิดตัวครั้งแรกในโลกที่ประเทศไทย และอีก 2 ปีถัดมา ได้มีการเปิดตัว อีซูซุ มิว-เซเว่น ซึ่งเป็นรถเอนกประสงค์ที่ดัดแปลงจากรถกระบะ(พีพีวี)
เดือนมีนาคม พ.ศ. 2550 เฉลิมฉลองครบรอบ 50 ปี ของการดำเนินกิจการอีซูซุในประเทศไทย และฉลองยอดผลิต และยอดจำหน่ายอีซูซุทุกรุ่นครบ 2,000,000 คัน
เดือนตุลาคมปี พ.ศ. 2554 ได้มีการเปิดตัว อีซูซุ ดีแมคซ์ รุ่นใหม่หมด พร้อมกับ เปิดโรงงานแห่งใหม่ที่ นิคมอุตสาหกรรมเกตเวย์ซิตี้ จ.ฉะเชิงเทรา เพื่อเป็นการรองรับการผลิตและความต้องการของตลาดทั้งในและต่างประเทศ
เดือนพฤศจิกายน พ.ศ. 2555 ได้เฉลิมฉลองยอดผลิตรถในไทยที่ 3,000,000 คันพร้อมเปิดตัวอีซูซุ ดีแมคซ์ เอ็กซีรีส์รุ่นพิเศษแต่งสปอร์ต
เดือนพฤศจิกายนปี พ.ศ. 2556 ได้เปิดตัวรถเอนกประสงค์อีซูซุ มิวเอ็กซ์รุ่นใหม่มาแทนมิวเซเว่น
เดือนมีนาคม พ.ศ. 2558 ได้เฉลิมฉลองยอดผลิตรถในไทยที่ 20,000 คันพร้อมเปิดตัวอีซูซุ มิว-เอ็กซ์ เดอะ-ลิมิเต็ดรุ่นพิเศษชุดแต่งสปอร์ต
เดือนกรกฎาคม พ.ศ. 2558 ได้เปิดตัวอีซูซุ ดีแมคซ์ ไฮ-แลนเดอร์รุ่นพิเศษ ฉลองครบรอบ 99 ปีอีซูซุพร้องชุดเแต่งสปอร์ต
เดือนพฤศจิกายน พ.ศ. 2558 ได้มีการเปิดตัว รุ่นใหม่ อีซูซุ ดีแมคซ์ บลูพาวเวอร์ ในหัวข้อ นวัตกรรมเปลี่ยนโลก ทั้งเครื่องยนต์ 1.9 ดีดีไอ และ 3.0 ดีดีไอ บลูพาวเวอร์
เดือนมีนาคม พ.ศ. 2559 ได้เปิดตัวอีซูซุ ดีแมคซ์ เอ็กซ์-ซีรีส์ 1.9 ดีดีไอ บลูพาวเวอร์ และได้เปิดตัวรถเอนกประสงค์อีซูซุ มิวเอ็กซ์ 1.9 ดีดีไอ บลูพาวเวอร์ ในหัวข้อ เอกสิทธิ์แห่งผู้นำ กำหนดอนาคต
ประกอบด้วย รถหัวลาก รถบรรทุก10ล้อ และ 6ล้อ รถโดยสาร รถกระบะขับเคลื่อน 2 ล้อ และ 4ล้อ และรถยนต์อเนกประสงค์ขับเคลื่อน 2 ล้อและ 4 ล้อ โดยมี เครือข่ายการจำหน่าย ศูนย์บริการ และอะไหล่ จำนวนเกือบ 300 แห่งทั่วประเทศ
รถกระบะเพื่อการพาณิชย์ขนาด 1 ตัน อีซูซุ ดีแมคซ์ (Isuzu D-Max) รถยนต์อเนกประสงค์สมรรถนะสูงขนาดกลาง (Mid-size SUV) [[อีซูซุ มิว-เซ เว่น|อีซูซุ มิว-เอ็กซ์]] (Isuzu MU-x) รถบรรทุกหัวลาก 10 ลัอ และ 6 ล้อ อีซูซุ คิงออฟทรัคส์ รุ่น GXZ 360/345 แรงม้า และรุ่น FORWARD TRACTOR FTR 240 แรงม้า รถบรรทุก 10 ล้อ 2 เพลา อีซูซุ คิงออฟทรัคส์ รุ่น FYH 360 แรงม้า,
รุ่น FXZ 360/345 แรงม้า และรุ่น FVZ 300/240 แรงม้า
รถบรรทุก 10 ล้อ เพลาเดียว อีซูซุ คิงออฟทรัคส์ รุ่น FVM 300/240 แรงม้า และรุ่น FVM 240 แรงม้า (ABS/IESC) รถบรรทุก 6 ล้อ ขนาดใหญ่ อีซูซุ คิงออฟทรัคส์ รุ่น FTR 240 แรงม้า รถบรรทุก 6 ล้อ ขนาดกลาง อีซูซุ คิงออฟทรัคส์ รุ่น FRR 210/190 แรงม้า , รุ่น NQR 175 แรงม้า , รุ่น NPR/NPR Smoother 150 แรงม้า
และรุ่น NMR 130 แรงม้า
รถบรรทุก 4 ล้อ อีซูซุ คิงออฟทรัคส์ รุ่น NLR 130 แรงม้า รถผสมปูน อีซูซุ คิงออฟทรัคส์ รุ่น FXZ Mixer 360 แรงม้า ,รุ่น FRR Mixer 190 แรงม้า และรุ่น NMR Mixer 130 แรงม้า
รถกระบะเพื่อการพาณิชย์ขนาด 1 ตัน อีซูซุ ดราก้อน เพาเวอร์ (Isuzu Dragon Power) ปี พ.ศ. 2543-2545 รถกระบะเพื่อการพาณิชย์ขนาด 1 ตัน อีซูซุ ดราก้อน อายส์ (Isuzu Dragon Eyes) ปี พ.ศ. 2540-2543 รถกระบะเพื่อการพาณิชย์ขนาด 1 ตัน อีซูซุ ฟาสเตอร์ แซด นิวสองพันห้าดีไอ (Isuzu Faster Z New 2500 Di) หรือในตระกูล อีซูซุ ทีเอฟอาร์ (Isuzu TFR) นักเลงรถมักเรียกว่ามังกรทอง เพราะรุ่นแรกในโฆษณามีหุ่นยนต์มังกรสีทองขึ้นมาทำให้เป็นที่จดจำได้ง่าย ขายระหว่างปี พ.ศ. 2532-2540 รถกระบะเพื่อการพาณิชย์ขนาด 1 ตัน อีซูซุ ฟาสเตอร์ แซด (Isuzu Faster Z) รถเอนกประสงค์ อีซูซุ คาเมโอ (Isuzu Cameo) เรื่มการผลิต พ.ศ. 2535-2539 รถเอนกประสงค์ SUV อีซูซุ มิว-เซเว่น (Isuzu MU-7) ปี พ.ศ. 2547-2556 รถเอนกประสงค์ SUV อีซูซุ ทรูเปอร์ (Isuzu Trooper) รถเอนกประสงค์ SUV อีซูซุ เวก้า (Isuzu Vega) ปี พ.ศ. 2541-2547 รถยนต์นั่ง 4 ประตูขนาดเล็ก อีซูซุ เวอร์เท็กซ์ (Isuzu Vertex) รถยนต์นั่ง 4 ประตูขนาดกลาง อีซูซุ อาสก้า (Isuzu aska)
หมวดหมู่:ยี่ห้อรถยนต์ หมวดหมู่:บริษัทรถยนต์ หมวดหมู่:บริษัทของญี่ปุ่น หมวดหมู่:บริษัทที่ก่อตั้งในปี พ.ศ. 2480 หมวดหมู่:อีซูซุ